**Steinkjer 26. mars 2020**

**Kjære medlemmer av Forsvarets Seniorforbund avd. Steinkjer**

Som dere alle vet så er vi inne i en vanskelig tid med Corona virus rundt oss i samfunnet. Myndighetene har iverksatt strenge og nødvendige reguleringer for hvordan vi skal prøve å stanse spredningen av viruset. Ingen kan med sikkerhet si når dette er over. Det vi vet er at det kan tid før vi er tilbake til en «normal» hverdag i samfunnet. Vi må stole på at de tiltak regjeringen i samråd med Helsedirektoratet og Folkehelseinstituttet iverksetter bringer oss tilbake til hverdagen så fort som mulig.

I går kveld skulle vi avholdt vårt årsmøte. Det ble det ikke noe av på grunn av regjeringens nødvendige reguleringer for å stanse spredningen av Corona viruset. Når vi vil være i stand til å gjennomføre årsmøte er vanskelig å si, men skal jeg prøve å se inn i «krystallkula» tror jeg ikke det blir før i september.

Dette innebærer at nåværende styre i FSF avd. Steinkjer blir sittende til valg er gjennomført på årsmøte.

På FSF avd. Steinkjer årsplan er det planlagt en tur i juni. Planen var å la «turkomiteen» som skulle bli valgt på årsmøte i går kveld komme med forslag om hvor vi skulle dra og planlegge turen. Nå er også dette «lagt på is».

Tror at det blir høsttur i stede for vår tur. Men tur skal det bli.

Styret møtes heller ikke i disse dager, men vi snakker sammen på telefon og e-post når dette er nødvendig. Vi holder også kontakten med Forsvarets Seniorforbund sentralt via telefon og e-post. Til info, er lederkonferansen som var planlagt i Oslo i mai utsatt til september.

Tiltakene som er iverksatt treffer oss på forskjellige måter. Savn av besøk av våre nærmeste og sosialt samvær med familie, venner og bekjente. Noen av medlemmene er i den såkalte «risiko gruppen». De vil være ekstra redd for å bli smittet. Redd for å gå ut og redd for å gå på butikken. Håper de dette gjelder har noen som kan hjelpe i denne situasjonen.

Tilslutt vil jeg si til dere alle «ta vare på dere selv» og hold sosial kontakt via telefon, skype, teams, whatsApp, facebook, Messanger og alle andre måter å holde kontakt på via video verktøy.

Hvis noen har behov for hjelp til f.eks. handling av kolonial varer i denne perioden vil vi i styret være behjelpelig med å kunne hjelpe, da er det bare å ta kontakt.

Med vennlig hilsen

Roy C. Grøttheim

Leder

Mobil: 91 66 42 24

E-post: rgroetth@online.no